text: Team Klaksvík tapti báðar sínar dystir móti bosnisku RK Sloboda. Báðir dystirnir vóru leiktir á útivølli í Tuzla. Úrslitini gjørdust 30-19 í fyrra dystinum og 23-18 til RK Sloboda í seinna dystinum. Talan var tó um tveir góðar og gevandi dystir hjá Team Klaksvík, har tó tað keðiliga hendi í fyrra dystinum, at lyklaleikarin hjá Team Klaksvík, Jens Pauli Poulsen, kom illa fyri eftir eina takling og mátti av vøllinum á sjúkrahús, har tað var staðfest, at hann hevði slitið krossbandið.Neistamenn leiktu báðar sínar dystir á heimavølli í Høllini á Hálsi, har tað vóru ísraelsku Holon Yuvalim, sum vitjaðu. Ísraelska liðið vann greitt í fyrra dystinum 34-23. Munurin var tó ikki so stórur á liðunum, men vóru neistamenn als ikki nóg neyvir í skotunum og gjørdist munurin tískil ov stórur. Seinni dysturin var tættari og endaði 30-26 til gestirnar.Komandi vikuskiftið eru tað kvinnurnar, sum skulu spæla. Neistin skal til Litava, har tær møta Cascada HC Garliava, meðan H71 skulu til Italia at møta Handball Erice. Í báðum førðum eru fyrru dystirnir fríggjdagin og seinnu leygardagin.
text: #000004